KCM เจรจาพันธมิตรร่วมทุนทำธุรกิจโครงสร้างเหล็ก-จับมือบุกตลาดต่างประเทศ
KCM เจรจาพันธมิตรร่วมทุนทำธุรกิจโครงสร้างเหล็ก-จับมือบุกตลาดต่างประเทศ
16 มิ.ย. 2558

นายนิพนธ์ เจริญกิจ กรรมการผู้จัดการ บริษัท เค.ซี.เมททอลชีท จำกัด (มหาชน) หรือ KCM เปิดเผยว่า บริษัทอยู่ระหว่างการเจรจากับพันธมิตรเพื่อร่วมทุนทำธุรกิจใหม่เกี่ยวกับโครงสร้างเหล็ก คาดว่าจะได้ข้อสรุปภายใน 2-3 เดือน ขณะเดียวกันก็เตรียมจับมือกับพันธมิตรในประเทศขยายตลาดต่างประเทศ โดยมองไปที่ฟิลิปปินส์ พม่า กัมพูชา และลาว ซึ่งน่าจะเห็นทีฟิลิปปินส์เป็นแห่งแรก
นอกจากนี้คาดการณ์แนวโน้มผลประกอบการในไตรมาส 2/2558 เติบโตจากไตรมาส 2/2557 เนื่องจากมีจำนวนคำสั่งซื้อเข้ามาอย่างต่อเนื่อง อีกทั้งบริษัทมีการวางแผนบริหารจัดการต้นทุนได้เป็นอย่างดี ส่งผลให้แผนการดำเนินเป็นไปตามเป้าหมาย
ส่วนผลประกอบการในปีนี้ KCM ยังคงเป้ารายได้เติบโต 20% จากปีก่อน และกำไรสูงขึ้น ซึ่งส่วนหนึ่งเป็นผลจากการบริหารต้นทุนได้ดีขึ้นด้วย และขณะนี้บริษัทอยู่ระหว่างเข้าประมูลงานขายอุปกรณ์บ้านน็อคดาวน์ มูลค่ากว่า 200 ล้านบาท หากได้งานนี้ก็คาดว่าจะเริ่มรับรู้รายได้ภายในไตรมาส 4/58